ANNESS

DOKUMENT UNIKU

“Uhlen Roth Lay”

PDO-DE-02083

Data tal-applikazzjoni: 26.3.2015

1. Imsijiet li jridu jiġu rreġistrati

Uhlen Roth Lay

2. Tip tal-indikazzjoni ġeografika

DOP – Denominazzjoni ta' oriġini protetta

3. Kategoriji tal-prodotti tad-dwieli

1. Inbid

5. Inbid frizzanti ta' kwalità

4. Deskrizzjoni tal-inbejjed

Inbid ta' kwalità

Inbejjed bojod Riesling immaturati fl-inħawi ta' Uhlen Roth Lay. Hemm tliet tipi ta' prodotti tad-dwieli, ilkoll b'karatteristiċi kemxejn differenti: inbid ta' kwalità, inbid b'attributi speċjali (Prädikatswein) u Sekt b.A. (inbid frizzanti ta' kwalità minn reġjuni definiti).

L-inbejjed Uhlen Roth Lay ġodda jkollhom lewn isfar ċar, u xi drabi ħadrani, li jsir aktar intens maż-żmien, sakemm jimmatura għalkollox u jikseb lewn dehbien sublimi u rikk. L-aromi tal-inbejjed huma definiti bl-interazzjoni tas-sensazzjonijiet tal-frott u bi ħjiel tal-minerali tipiċi tal-lavanja, ħafna drabi kkaratterizzati minn elementi pikkanti metalliċi friski iżda limitati li jagħtu sensazzjoni mirquma lill-palat. Ħafna drabi l-aromi tal-inbejjed ftit li xejn ikunu minn fost l-aromi magħrufa tal-frott. Xi drabi jkollhom ħjiel ta' tuffieħ tal-ħarifa misjur, filwaqt li xi drabi tista' tinxtamm aroma delikata ta' vjoletti mħallta ma' għud is-sus.

Karatteristiċi analitiċi ġenerali

Qawwa massima alkoħolika totali (f'% ta' volum): 15,0 Qawwa minima alkoħolika reali (f'% ta' volum): 11,5 Aċidità totali minima: 5,0 grammi għal kull litru espressi bħala aċidu tartariku Aċidità volatili massima (f'milliekwivalenti għal kull litru) 1,08 Diossidu tal-kubrit total massimu (f'milligrammi għal kull litru): 250

Inbid b'attributi speċjali (Prädikatswein) (Auslese)

Inbejjed bojod Riesling immaturati fl-inħawi ta' Uhlen Roth Lay. Hemm tliet tipi ta' prodotti tad-dwieli, ilkoll b'karatteristiċi kemxejn differenti: inbid ta' kwalità, inbid b'attributi speċjali (Prädikatswein) u Sekt b.A. (inbid frizzanti ta' kwalità minn reġjuni definiti).

L-inbejjed Uhlen Roth Lay ġodda jkollhom lewn isfar ċar, u xi drabi ħadrani, li jsir aktar intens maż-żmien, sakemm jimmatura għalkollox u jikseb lewn dehbien sublimi u rikk. L-aromi tal-inbejjed huma definiti bl-interazzjoni tas-sensazzjonijiet tal-frott u bi ħjiel tal-minerali tipiċi tal-lavanja, ħafna drabi kkaratterizzati minn elementi pikkanti metalliċi friski iżda limitati li jagħtu sensazzjoni mirquma lill-palat. Ħafna drabi l-aromi tal-inbejjed ftit li xejn ikunu minn fost l-aromi magħrufa tal-frott. Xi drabi jkollhom ħjiel ta' tuffieħ tal-ħarifa misjur, filwaqt li xi drabi tista' tinxtamm aroma delikata ta' vjoletti mħallta ma' għud is-sus. Fil-każ tal-inbejjed Auslese, il-firxa ta' aromi u togħmiet deskritta hawn fuq għandha ċerta ħlewwa sottostanti u delikata.

Karatteristiċi analitiċi ġenerali

Qawwa massima alkoħolika totali (f'% ta' volum): 41,0 Qawwa minima alkoħolika reali (f'% ta' volum): 5,5 Aċidità totali minima: 7,0 grammi għal kull litru espressi bħala aċidu tartariku Aċidità volatili massima (f'milliekwivalenti għal kull litru) 2,1 Diossidu tal-kubrit total massimu (f'milligrammi għal kull litru): 350

Inbid b'attributi speċjali (Prädikatswein) (Beerenauslese, Trockenbeerenauslese u Eiswein)

Inbejjed bojod Riesling immaturati fl-inħawi ta' Uhlen Roth Lay. Hemm tliet tipi ta' prodotti tad-dwieli, ilkoll b'karatteristiċi kemxejn differenti: inbid ta' kwalità, inbid b'attributi speċjali (Prädikatswein) u Sekt b.A. (inbid frizzanti ta' kwalità minn reġjuni definiti).

L-inbejjed Uhlen Roth Lay ġodda jkollhom lewn isfar ċar, u xi drabi ħadrani, li jsir aktar intens maż-żmien, sakemm jimmatura għalkollox u jikseb lewn dehbien sublimi u rikk. L-aromi tal-inbejjed huma definiti bl-interazzjoni tas-sensazzjonijiet tal-frott u bi ħjiel tal-minerali tipiċi tal-lavanja, ħafna drabi kkaratterizzati minn elementi pikkanti metalliċi friski iżda limitati li jagħtu sensazzjoni mirquma lill-palat. Ħafna drabi l-aromi tal-inbejjed ftit li xejn ikunu minn fost l-aromi magħrufa tal-frott. Xi drabi jkollhom ħjiel ta' tuffieħ tal-ħarifa misjur, filwaqt li xi drabi tista' tinxtamm aroma delikata ta' vjoletti mħallta ma' għud is-sus. Fil-każ tal-inbejjed Auslese, il-firxa ta' aromi u togħmiet deskritta hawn fuq għandha ċerta ħlewwa sottostanti u delikata, li tkun aktar kremuża fil-każ tal-inbejjed Beerenauslese, u jaf ikollha ħjiel ta' għasel. Dawn l-aspetti tat-togħmiet tal-inbejjed huma ferm aktar evidenti fl-inbejjed Trockenbeerenauslese. Filwaqt li fil-każ tal-inbejjed Eiswein, il-firxa ta' aromi u togħmiet deskritta hawn fuq tinkludi ċerta aċidità pikkanti.

Karatteristiċi analitiċi ġenerali

Qawwa massima alkoħolika totali (f'% ta' volum): 41,0 Qawwa minima alkoħolika reali (f'% ta' volum): 5,5 Aċidità totali minima: 7,0 milliekwivalenti għal kull litru Aċidità volatili massima (f'milliekwivalenti għal kull litru) 2,1 Diossidu tal-kubrit total massimu (f'milligrammi għal kull litru): 400

Sekt b.A. (inbid frizzanti ta' kwalità minn reġjuni definiti)

Inbejjed bojod Riesling immaturati fl-inħawi ta' Uhlen Roth Lay. Hemm tliet tipi ta' prodotti tad-dwieli, ilkoll b'karatteristiċi kemxejn differenti: inbid ta' kwalità, inbid b'attributi speċjali (Prädikatswein) u Sekt b.A. (inbid frizzanti ta' kwalità minn reġjuni definiti).

L-inbejjed Uhlen Roth Lay ġodda jkollhom lewn isfar ċar, u xi drabi ħadrani, li jsir aktar intens maż-żmien, sakemm jimmatura għalkollox u jikseb lewn dehbien sublimi u rikk. L-aromi tal-inbejjed huma definiti bl-interazzjoni tas-sensazzjonijiet tal-frott u bi ħjiel tal-minerali tipiċi tal-lavanja, ħafna drabi kkaratterizzati minn elementi pikkanti metalliċi friski iżda limitati li jagħtu sensazzjoni mirquma lill-palat. Ħafna drabi l-aromi tal-inbejjed ftit li xejn ikunu minn fost l-aromi magħrufa tal-frott. Xi drabi jkollhom ħjiel ta' tuffieħ tal-ħarifa misjur, filwaqt li xi drabi tista' tinxtamm aroma delikata ta' vjoletti mħallta ma' għud is-sus. Fil-każ ta' inbejjed Sekt b.A., il-firxa deskritta ta' aromi u togħmiet tal-inbejjed Prädikatswein hi msaħħa u intensifikata bid-diossidu tal-karbonju użat fil-produzzjoni tal-inbid frizzanti.

Karatteristiċi analitiċi ġenerali

Qawwa massima alkoħolika totali (f'% ta' volum): 13,5 Qawwa minima alkoħolika reali (f'% ta' volum): 11,5 Aċidità totali minima: 5,0 grammi għal kull litru espressi bħala aċidu tartariku Aċidità volatili massima (f'milliekwivalenti għal kull litru) 1,08 Diossidu tal-kubrit total massimu (f'milligrammi għal kull litru): 185

5. Prattiki enoloġiċi

a. Prattiki enoloġiċi essenzjali

Restrizzjoni rilevanti fuq il-produzzjoni tal-inbejjed

Dawn li ġejjin mhumiex permessi: is-sorbat tal-potassju, il-liżożima, id-dikarbonat tad-dimetil, l-elettrodialiżi, id-dealkoħolizzazzjoni, skambjatur tal-katjoni, konċentrazzjoni (krijokonċentrazzjoni, ożmożi, kolonna ċentrifuga konika), iż-żieda ta' ħlewwa mal-most tal-għeneb, laqx tal-ballut jew preparazzjonijiet.

Inbid ta' kwalità

Prattika enoloġika speċifika

Mill-inqas 88 °Oechsle; aċidità massima = 7,5 g/l; tisħiħ sa massimu ta' 14,0 % skont il-volum.

Sa 100 °Oechsle u nbejjed imsaħħa: kontenut massimu ta' zokkor residwu = “daqsxejn xott” skont il-liġi dwar l-inbejjed

Aktar minn 100 °Oechsle: kontenut massimu ta' zokkor residwu = piż tal-most/3

Inbid b'attributi speċjali (Prädikatswein), miżjud bi: Auslese, Beerenauslese, Trockenbeerenauslese, Eiswein

Prattika enoloġika speċifika

Auslese: mill-inqas 105 °Oechsle; kontenut minimu ta' zokkor residwu = 90 g/l

Beerenauslese: mill-inqas 130 °Oechsle; kontenut minimu ta' zokkor residwu = 150 g/l

Trockenbeerenauslese: mill-inqas 180 °Oechsle; kontenut minimu ta' zokkor residwu = 180 g/l

Eiswein: mill-inqas 130 °Oechsle; kontenut minimu ta' zokkor residwu = 150 g/l

Sekt b.A. (inbid frizzanti ta' kwalità minn reġjuni definiti)

Prattika enoloġika speċifika:

fermentazzjoni tradizzjonali fil-flixkun

b. Rendimenti massimi

70 ettolitru għal kull ettaru

6. Żona demarkata

Uhlen Roth Lay hu parti mid-DOP “Mosel” (in-numru tar-reġistrazzjoni PDO-DE-A1270). Il-vinji ta' Uhlen Roth Lay jinsabu fiż-żoni ta' Kobern u Winningen fid-distrett rurali ta' Mayen-Koblenz fl-Istat Federali tar-Rhineland-Palatinate. Imsemmija għall-ogħla quċċata tal-foresta “l fuq mill-vinji u għall-blat ħamrani, din il-parti tal-inħawi ta' Uhlen ilha minn dejjem magħrufa bħala ‘Uhlen Roth Lay’. Iż-żona tibda bl-ewwel xaqliba tal-vinji fil-wied ta' Belltal – l-irqajja” 262/54 u 156/53 – u tispiċċa fix-xaqliba b'dawn l-irqajja' li ġejjin: 6/1, 117/1 u 2394/3.

Il-prodotti bit-tikketta tad-DOP “Uhlen Roth Lay” jistgħu jsiru fiż-żona tad-DOP “Mosel” irreġistrata (bin-numru tar-reġistrazzjoni PDO-DE-A1270). Iż-żona ddefinita hi koperta mid-DOP “Mosel”.

L-inħawi ta' Uhlen Roth Lay ikopru żona ta' 15,97 ettaru.

7. L-għeneb tal-inbid ewlieni

Weißer Riesling

8. Deskrizzjoni tar-rabtiet

Il-vinji ta' Uhlen Roth Lay jinsabu fuq il-meded imtarrġa tal-Mosell tan-naħa t'isfel. Il-meded imtarrġa ta' Uhlen Roth Lay għandhom sura tradizzjoni orjentati lejn in-Nofsinhar u jinsabu f'altitudni ta' bejn 75 m u 210 m 'il fuq mill-livell tal-baħar. B'temperatura ta' 11,6 °C, it-temperatura medja tul l-aħħar ħames snin kienet relattivament għolja, kif ikun mistenni f'dik l-altitudni baxxa. Il-livelli baxxi ta' xita (madwar 620 mm) u l-għadd kbir ta' sigħat ta' xemx (1 922) joħolqu mikroklima pjuttost differenti minn ta' nħawi oħra tad-DOP “Mosel” u huma fatturi importanti l-aktar għall-maturità tal-għeneb (qawwa alkoħolika potenzjali għolja b'aċidità baxxa u b'fenoli maturi). Jingħad li l-inbejjed huma espressivi ħafna u għandhom togħma kompluta ħafna. Il-kundizzjonijiet ġeoloġiċi partikolari fir-reġjun ta' Uhlen Roth Lay jgħinu l-għeneb jilħaq il-maturità fiżjoloġika u jagħtu t-togħma individwali lill-inbejjed imkabbra hemm. Tul l-iskeda ġeoloġika taż-żmien, Uhlen Roth Lay tħaddem is-sistema antika tal-Perjodu Devonjan, is-serje Devonjana Inferjuri. B'mod aktar speċifiku, iż-żona fiha sedimenti tas-sottolivelli ta' Oberems/Laubach li jikkonsistu mill-kwarzit Ems u mill-parti l-antika tas-saffi ta' Hohenrhein. Il-blat għandu kontenut qawwi ta' manjeżju, aluminju u, b'mod partikolari, ta' ħadid. Xi blat għandu 8 % ossidi tal-ħadid inkorporati fi globuli ċkejknin sa 0,25 mm bejn ir-ramel. Il-biċċiet individwali jitwaħħdu flimkien bis-silika, u b'hekk il-blat hu iebes ħafna. Il-ħamrija matura bil-blat li tinħoloq hi regosol magħmul minn diversi lavanji, ħafna minnhom bil-ħama u ramlin. Il-pH tal-ħamrija hi aktar baxxa miż-żoni ġirien tad-DOP (madwar 6,0 meta mqabblin mas-7,5 fiż-żoni ġirien). Il-fatt li l-ħamrija fiha relattivament ftit partikoli tat-tafal iżda għandha livell għoli ta' ġebel (aktar minn 50 %) ifisser li din hi ventilata sal-ifnad saffi tagħha. Dan flimkien mal-mikrofawna u l-mikroflora speċifiċi jimplikaw li l-inbejjed ta' dan ir-reġjun għandhom proprjetajiet organolettiċi tassew differenti minn dawk magħmulin fiż-żoni ġirien tad-DOP. Ħafna nbejjed Uhlen Roth Lay għandhom karattru rfinut sew. Minkejja li ħafna drabi jkunu magħluqin ħafna, l-inbejjed ġodda għandhom potenzjal enormi fejn tidħol il-maturazzjoni. L-influwenza tal-bniedem ġejja minn tradizzjoni ta' vitikultura li tmur lura eluf ta' snin. L-arti għat-tħawwil tal-vinji fuq ir-raba' mtarraġ milqugħ b'ħitan tal-ġebel niexef tmur lura għal żmien ir-Rumani. Fis-sena 380 AD, il-poeta Ruman Ausonius sejjaħ dawn il-kostruzzjonijiet bħala “amfiteatri”. L-iskoperta tal-muniti Rumani fir-raba' mtarraġ, li aktarx kienu maħsuba bħala offerti, hi evidenza oħra ta' din il-prattika. L-inbid ilu jitkabbar f'din iż-żona sa minn dak iż-żmien. Matul is-sekli, il-kwalità tal-produzzjoni kompliet titjieb bl-iżvilupp ta' varjetajiet ġodda ta' għenba (il-varjetà Riesling sa mill-bidu tas-seklu 19) u modi ġodda ta' tkabbir (f'arbuxelli, mal-lasti jew mal-ħbula). F'dawn l-aħħar għexieren ta' snin, qed jiżdied l-għarfien ambjentali u għaldaqstant qed jonqos ferm l-użu tal-fertilizzanti minerali li jinħallu ħafna. Minħabba f'hekk, il-popolazzjonijiet tal-mikroflora u tal-mikrofawna naturali reġgħu lura fil-ħamrija u dawn ikkawżaw l-assorbiment tan-nutrijenti u proċessi ta' skambju tal-katjoni dejjem, aktar u aktar minħabba l-inkorporazzjoni ta' molekuli kumplessi li jinteraġixxu b'mod simbjotiku ma' mikrobi misjuba fuq estensjonijiet radikali ħoxnin. Dawn il-mikrobi jistgħu jintużaw bħala trażmettituri bejn sustanzi organiċi u minerali speċifiċi li jinsabu fil-ħamrija, u b'hekk jagħtu togħma aktar unika lill-inbid.

Ir-rabta deskritta hawn fuq tapplika bl-istess mod għall-inbejjed Sekt b.A.

9. Kundizzjonijiet oħra essenzjali

Qafas ġuridiku:

Il-liġi nazzjonali

Tip ta' kundizzjoni oħra:

Rekwiżiti addizzjonali tat-tikkettar

Deskrizzjoni tal-kundizzjoni:

L-informazzjoni li trid tingħata fuq it-tikketti u l-imballaġġ hi definita mil-liġijiet u r-regolamenti fis-seħħ fl-Unjoni Ewropea, fir-Repubblika Federali tal-Ġermanja u fl-Istat Federali ta' Rhineland-Palatinate. Qabel ma t-termini tradizzjonali assoċjati ma' din id-denominazzjoni tal-oriġini jkunu jistgħu jintużaw fuq it-tikketta, l-inbid irid ikun sarlu spezzjoni uffiċjali. L-inbejjed biss li jissodisfaw ir-rekwiżiti partikolari ta' dik l-ispezzjoni uffiċjali jingħataw numru uffiċjali tal-ispezzjoni magħmul minn bosta ċifri li jindikaw l-awtorità tal-ispezzjoni, in-numru tal-azjenda, l-għadd ta' nbejjed ippreżentati għall-ispezzjoni u għas-sena meta tressqu u meta nħareġ in-numru tal-ispezzjoni. In-numru tal-ispezzjoni jrid jiġi indikat fuq it-tikketta. It-termini tradizzjonali “Qualitätswein”, “Prädikatswein” u “Sekt b.A.” huma assoċjati mad-denominazzjoni tal-oriġini u jistgħu jieħdu post id-denominazzjoni “DOP”.

Link għall-ispeċifikazzjoni tal-prodott

http://www.ble.de/DE/04_Programme/09_EU-Qualitaetskennzeichen/02_EUBezeichnungenWein/Antraege.html?nn=3057588